b"\n_START_ARTICLE_\nUljanovsk\n_START_SECTION_\nGeografi\n_START_PARAGRAPH_\nUljanovsk ligger i den centrale del af det europ\xc3\xa6iske Rusland og breder sig p\xc3\xa5 begge sider af Zjiguljovskajareservoiret p\xc3\xa5 Volga, den folkerigeste del af byen ligger p\xc3\xa5 h\xc3\xb8jre bred af floden. Uljanovsk er beliggende omkring 700\xc2\xa0km \xc3\xb8st for Moskva. Den n\xc3\xa6rmeste by er Novouljanovsk (russisk: \xd0\x9d\xd0\xbe\xd0\xb2\xd0\xbe\xd1\x83\xd0\xbb\xd1\x8c\xd1\x8f\xd0\xbd\xd0\xbe\xd0\xb2\xd1\x81\xd0\xba) omkring 20\xc2\xa0km syd for Uljanovsk.\n_START_SECTION_\nKlima\n_START_PARAGRAPH_\nUljanovsk har tempereret fastlandsklima med lange, kolde vintre og korte, varme somre. Den koldeste m\xc3\xa5ned er januar med en gennemsnitstemperatur p\xc3\xa5 -9,8\xc2\xa0\xc2\xb0C, den varmeste m\xc3\xa5ned er juli med en gennemsnitstemperatur p\xc3\xa5 20,2\xc2\xa0\xc2\xb0C. Den gennemsnitlige \xc3\xa5rstemperatur er 4,9\xc2\xa0\xc2\xb0C. Den gennemsnitlige \xc3\xa5rlige nedb\xc3\xb8r er 470\xc2\xa0mm.\n_START_SECTION_\nHistorie\n_START_PARAGRAPH_\nSimbirsk blev grundlagt i 1648.\n_START_SECTION_\nUljanovsk i Sovjetunionen\n_START_PARAGRAPH_\nI 1924 blev byen omd\xc3\xb8bt til Uljanovsk til \xc3\xa6re for Vladimir Uljanov, bedre kendt som Lenin, der blev f\xc3\xb8dt i Simbirsk i 1870. To andre russiske politiske ledere, Aleksandr Kerenskij og Aleksandr Protopopov, blev ogs\xc3\xa5 f\xc3\xb8dt i Simbirsk._NEWLINE_Opf\xc3\xb8relsen af Kujbyshev vandkraftv\xc3\xa6rk, \xc3\xa5bnet i 1957, 200 km nedstr\xc3\xb8ms for Uljanovsk resulterede i oversv\xc3\xb8mmelser af betydelige landomr\xc3\xa5der b\xc3\xa5de nord og syd for Uljanovsk og \xc3\xb8gede bredden af Volga med op til 35 km. Nogle beboede kvarterer i Uljanovsk ligger et godt stykke under vandspejlet i reservoiret, beskyttet af en d\xc3\xa6mning._NEWLINE_Under den sovjetiske periode var Uljanovsk et vigtigt turistcenter, der havde bes\xc3\xb8gende fra hele landet p\xc3\xa5 grund af sin revolutionerende betydning. Efter opl\xc3\xb8sningen af Sovjetunionen faldt betydningen som turistcenter Ulyanovsk. I 1990'erne gik byen gennem h\xc3\xa5rde tider med fald i produktionen i alle brancher, massearbejdsl\xc3\xb8shed, og en forarmet befolkning. I det f\xc3\xb8rste \xc3\xa5rti af 2000'erne begyndte \xc3\xb8konomien at vokse._NEWLINE_Uljanovsk har langsomt genetableret den regionale produktion, udviklet byen som uddannelsescenter og transportknudepunkt.\n_START_SECTION_\nErhverv\n_START_PARAGRAPH_\nByens \xc3\xb8konomiske grundlag er maskinbygning og metalforarbejdning, en udviklet el-industri, byggevirksomheder og detailhandel. Der ud over har Uljanovsk en udviklet banksektor, servicesektor, turistsektor, forarbejdning af f\xc3\xb8devarer og let industri._NEWLINE_V\xc3\xa6rdien af producerede varer og tjenester p\xc3\xa5 fremstillingsvirksomhederne i Uljanovsk i 2010 var 65.540 millioner rubler."